mk ru ru ba mk mk bg mk ru uk ru mk en en hbs_cyr mk mk fr mk mk fr mk fr mk fr mk mk mk bg en en en la en en pt mk mk it mk mk it mk mk en en en hbs_lat en mk it ru mk it ru mk it ru en en en en en en en en
Title : Св. Фотиј Велики - За Рождеството на нашата Пресвета Дева Богородица
Example User · 2 years ago
Денес, Дева Мајка се раѓа од една неплодна мајка и украсен е дворецот за доаѓањето на Господ Христос. Денес врските на неплодноста се скршени и дверите на Дева се оградени. Оти, како што неплодната утроба била мртва за намерите за зачнување, а сепак, спроти сите очекувања, изродила еден преубав плод, така и, со истиот знак, нетрулежното девство е заложено и чудото на Рождеството [Христово] е наговестено, со дела на очиглед на сите. Зашто раѓањето дете без вмешување на маж е натприродно чудо, како што е сочувањето на девството по раѓање. Друга личност која ги надминува законите на природата е бесплодната жена која зачнува на старост и раѓа.
И со сите [овие] чудесни настани што се случуваат, се најавува раѓањето на Дева. Денес Ана го бере плодот кој дојде од срамот на бездетноста и сиот свет слави со радост за стеблото од плод надвиснато. Јоаким е наречен татко на детето, а ние ја примаме честа на восиновување како залог… Девата се раѓа од неплодна утроба, но дури и да била плодна, рождеството пак би било чудесно. О, големо чудо! Штом времето на сеење поминало, тогаш жетвата дошла; штом огнот на похота згаснал, тогаш фитилот на зачнување бил запален. Младоста не донела цвет, туку староста из’ртела ластар. Не нараснала утробата кога природата била на врвот, туку едно секогашдевствено новороденче се појавило како младенче на стара утроба.
Затоа, да запееме благодарни песни, оти Адам се пресоздава и Ева се обновува. А со ова, и клетвата е крената и нашата природа човечка, отфрлајќи ја мртвата кожа на гревовната маска, прима облик на својата древна чест на ликот Господов. Заедно да воспееме благодарствени песни и да се собереме, заедно, како едно, оти со доаѓањето на Дева од неплодна утроба, неплодноста на природата се осветува, на нејзината неплодност била накалемена многуплодноста на добродетелите… Лествицата што се издига кон небесата била изградена и природата човечка, надминувајќи ги своите граници, пребива во небесните пребивалишта. Престолот Господов е подготвен на земјата, земните ствари се осветени, легиони од небесните се мешаат со нас и Злиот, кој, на почетокот нè заблуди и стана началник на клеветата против нас, е поразен од сопствениот рог.
Кој може да ги искаже чудните дела Божји? Кои зборови може да ја изразат силата на нештата над зборовите? И како некој не би се здрвил, обидувајќи се да ја дофати големината на [овие] дела? Најпрвин, Бог ги создаде луѓето, оти беше поттикнат од неприопштиво изобилство на љубов кон нас, давајќи му на созданието благодат да ја носи силата и сликата на неговиот Создател, во достоинството на телото и духот. Рајот, најслаткото и најљубено нешто, беше насаден на Истокот, намирисан од цвеќето во градините и навистина преисполнет до преобилство со привлечни и најразлични плодови од дрвјата.
Но, кој беше достоен да стане тајник на Тајната? Кој беше достоен да стане Мајка Божја и на Оној Кој вселената ја богати да Му позајми тело? Кој беше достоен? Се разбира, онаа која денес распупува на чудесен начин од неплодниот корен на Јоаким и Ана; онаа чие Пресветло Рождество го славиме и чие доаѓање означува почеток на чудото на највеликото Таинство, мислам на Рождеството по плот на Спасителот; онаа за која овој божествен и сеполн собор беше свикан. Оти, достојно и праведно беше онаа која своето тело во чистота го сочува од раѓањето, и душата и мислите во чистота ги пазеше, да биде одредена да биде мајка на Создателот. Достојно и праведно беше онаа која како младо дете во Храмот беше принесена и влезе во одаите неиспитани, да биде жив храм на Оној Кој душа ѝ подари.
О, какво чудо! Оној Когошто целата природа не може да Го собере удобно се сместува во утробата на Дева. Оној, пред Кого херувимите и серафимите ги прекриваат очите, се гали во скутот на Дева, допрен од нејзините раце од земја. Од јаловата и неплодна утроба излезе Светата Гора [Дева] од која, откако скапоцениот аголен камен, Христос нашиот Бог, беше чудесно оформен, Тој ги уништи демонските храмови и царството на Адот со нивната тиранска власт.
Но тебе, Дево и Мајко на Словото, наше искупиште и прибежиште, која во благоразумие беше носена од неплодна жена и која за нас, уште почудесно, Го роди житниот клас Кој живот дава, моли Го и биди ни застапница пред твојот Син и Бог наш за нас, кои ти пееме, за да бидеме очистени од ‘рѓата на секаква нечистотија. Направи нè достојни за небесната брачна одаја во која ќе се радуваме во вечниот покој, преосветлени од трисолнечната светлина на надсуштествената Троица, и ќе се предадеме во тајните и неискажливи глетки, по благодатта на Исус Христос нашиот Господ, Кому Му прилега слава и поклонение во вековите на вековите. Амин.
Извадок од Деветтата беседа на светиот Фотиј Велики, Архиепископ Константинополски
21-ви септември, лето Господово2014
Sit illo et occaecati blanditiis minus. Explicabo quia eius porro earum quis. Et nesciunt et nobis autem aut quod dolorem. Cumque est quas provident nemo nihil. Perferendis sequi in ipsa consequatur voluptatibus voluptatem. Sed assumenda ut cupiditate. Saepe et fuga maiores optio. Doloribus ea iusto dolore. Sed deserunt suscipit reprehenderit magni voluptatibus dicta. Unde aliquam sunt deserunt itaque. Nesciunt tempore molestiae qui et distinctio. Dolor quae aliquam nobis minus.
БEСEДА за силата и мисијата Христoва, какo штo прoрeкoл Исаија
14ти септември лето Господово за силата и мисијата Христoва, какo штo прoрeкoл Исаија     Духoт на Гoспoда Бoга e врз Мeнe заштo Гoспoд Мe пoмаза за да им благoвeствувам на бeднитe, Мe испрати да лeкувам скрушeнитe пo срцe, да им прoпoвeдам на зарoбeнитe и на затвoрeницитe – oтвoрањe...
Митрополит Струмички Наум: Што е разликата помеѓу опсесија, илузија, прелест и помисла?(15.11.2020)
Што е разликата помеѓу опсесија, илузија, прелест и помисла? (15.11.2020 16:51)Сум пишувал и порано на оваа тема, но изгледа дека повторно има потреба. Ајде да ја проследиме демонската помисла на славољубието, на гордоста, на високото мислење за себеси, од почеток до крај; додека да стане опсесија.Н...
Митрополит Струмички Наум: Прогледување на духовно слепите (07.08.2021)
Прогледување на духовно слепите (07.08.2021 15:56)Во денешното евангелие опишани се две состојби.            Првата состојба е кога слепите повикуваат кон Богочовекот Исус Христос: „Помилуј нѐ, Исусе, Сине Давидов!“ (Матеј 9, 27). Оваа состојба...
Ogledalo - orthodox news portal & aggregator
Митрополит Струмички Наум: Воздвижение на Чесниот Крст (26.09.2022)
Светиот дух живее во Вас …
арх. Андреј (Конанос) - Јас имам нешто добро, а тој- не!
Subscribe to our newsletter and stay up to date with the latest news and deals!
Follow us if you want to be kept up to date about what’s going on, minute by minute, then search for htmlstream and give us a follow!
Copyright © 2017 Ogledalo | All Rights Reserved | Designed By Zoran shefot Bogoevski
Your experience on this site will be improved by allowing cookies.